
CAPITOLUL 1. UNIUNEA EUROPEANA 
Uniunea Europeană la 60 de ani de la Tratatul de la Roma (1957). 


Soluţii pentru depășirea crizei existenţiale 


Dr. Cristina BOGZEANU 


Luna martie a anului 2017 a fost una cu numeroase evoluţii semnificative pentru 
securitatea şi apărarea UE. Cele mai relevante au fost următoarele: 

a) Summitul informal din Malta (3 februarie 2017); 

b) Publicarea Cărţii Albe a Viitorului Europei. Reflecţii şi scenarii pentru UE 27 până în 
2025 (1 martie 2017); 

c) Summitul de la Versailles (6 martie 2017), la care au participat şefii de stat ai Franţei, 
Germaniei, Spaniei şi Italiei; 

d) Analiza Consiliului UE asupra evoluţiilor în implementarea Strategiei Globale în 
domeniul securității și apărării (6 martie 2017); 

e) Consiliul European (9 martie 2017); 

f) Summitul de la Roma (25 martie 2017); 

g) Demararea procedurii de retragere a Marii Britanii din UE (29 martie 2017). 


La 25 martie 2017, se împlinesc 60 de ani de la semnarea Tratatului de la Roma, prin care 
au luat naştere Comunitatea Economică Europeană şi Comunitatea Europeană a Energiei 
Atomice, care, alături de Comunitatea Europeană a Cărbunelui şi Oţelului (1950), constituie 
originea a ceea ce astăzi cunoaştem sub numele de Uniunea Europeană. Pe atunci, şase state 
(Franţa, Germania de Vest, Italia, Belgia, Olanda şi Luxemburg) conveneau dezvoltarea unei 
pieţe comune generalizate si gestionarea în comun a aspectelor legate de energia atomică. 

La 60 de ani distanţă, liderii UE organizează un summit aniversar, în care va fi însă pusă 
în discuţie forma sub care Uniunea îşi va continua parcursul, într-un context în care menţinerea 
solidarităţii statelor membre, identificarea unui liant viabil în relațiile dintre acestea, precum şi 
formularea unei viziuni optimiste asupra viitorului organizaţiei conduse de la Bruxelles sunt 
obiective din ce în ce mai greu de formulat. Este un context în a cărui creare şi-au dat concursul 


o multitudine de crize, succesive şi concomitente, care au erodat nu doar încrederea cetăţenilor 

europeni si a statelor membre in capacitatea instituţiilor de la Bruxelles în a le garanta pacea și 
prosperitatea, ci şi imaginea Uniunii ca actor internațional relevant și viabil. 

Summitul aniversar de la Roma din 25 martie a fost precedat de o serie de evenimente, 
precum summitul din Malta (3 februarie) şi „mini-summitul” de la Versailles (6 martie). În 
cadrul întâlnirii informale a şefilor de stat şi guvern din UE din Malta, au fost abordate două 
subiecte majore: a) măsuri pentru limitarea migrației ilegale din Libia către Italia; b) pregătirea 
celei de-a 60-a aniversări de la semnarea Tratatului de la Roma (1957). 

În ceea ce priveşte migraţia ilegală pe ruta central mediteraneeană, membrii Consiliului 
European au adoptat Declarația de la Malta şi au decis să întreprindă măsuri suplimentare 
pentru reducerea semnificativă a fluxurilor migratorii, pentru subminarea modului de operare al 
persoanelor care introduc ilegal migranti si pentru a salva vieți. De asemenea, a fost decisă şi 
consolidarea cooperării cu autorităţile libiene. 

Referitor la pregătirile pentru Summitul de la Roma, discuţiile s-au axat asupra 
conținutului scrisorii trimise de preşedintele Comisiei Europene, D. Tusk, celor 27 de şefi de stat 
şi de guvern privind viitorul UE, la 31 ianuarie 2017. Documentul identifica 3 provocări majore, 
care pot pune în pericol stabilitatea UE: a) noua situaţie geopolitică — caracterul din ce în ce mai 
asertiv al Chinei, politica agresivă a Rusiei fata de Ucraina şi vecinii săi, războaiele, terorismul si 
anarhia din Orientul Mijlociu si Africa de Nord, precum și declarațiile îngrijorătoare din partea 
noii administrații prezidenţiale de la Washington; b) situația internă a UE, marcată de 
ascensiunea naţionalismului; c) starea elitelor pro-europene, caracterizate prin scăderea 
încrederii în integrarea politică, influența argumentelor populiste și îndoiala față de valorile 
fundamentale ale democraţiei liberale. 

La 1 martie 2017, Comisia Europeană făcea publică Cartea Albă a Viitorului Europei. 
Reflecţii si scenarii pentru UE 27 până în 2025, un document care pleacă de la recunoaşterea şi 
asumarea succeselor și, mai ales, eşecurilor UE, pentru a propune cinci mari posibile direcții de 
evoluţie în viitor. Însuşi acest document este semnul evident al lipsei unei viziuni comune 
conturate la nivelul UE. Deși premisa de la care fiecare scenariu pleacă este accea că „cele 27 de 
state membre merg mai departe ca o Uniune”!, acestea au născut o amplă şi aprigă dezbatere la 
nivel european. Pe scurt, cele 5 scenarii descriu posibile cursuri de evoluţie ale Uniunii. 

Primul dintre ele — scenariul continuității — descrie situaţia în care statele membre ale 
Uniunii ar alege să meargă mai departe în forma și în modalitatea actuală, implementând si 
dezvoltând agenda actuală a reformelor, conform Declaraţiei de la Bratislava. Scenariul care 


prevede menținerea statu-quo-ului implică aceeași viteză în adoptarea deciziilor, care depinde de 


1 se The White Paper on the Future of Europe. Reflections and Scenarios for the EU27 by 2025, European 
Commission, | March 2017, p. 15, disponibilă on-line la URL: http://europa.eu/rapid/press-release_IP-17- 
385_en.htm, accesat la 5 martie 2017. 

capacitatea statelor membre de a-si depasi diferentele. Conform agendei de la Bratislava, pe care 
este fundamentat acest scenariu, UE se va concentra pe creşterea numărului de locuri de muncă, 
dezvoltare şi investiţii, prin concentrarea asupra consolidării pieţei unice. 

În planul securității şi apărării, primul dintre scenariile menţionate presupune că statele 
membre vor coopera în lupta contra terorismului, în funcție de disponibilitatea autorităților 
nationale de a împărtăşi rezultate în materie de intelligence, iar cooperarea în domeniul apărării 
se va concentra în special în direcția cercetării, industriei si achiziţionării de echipamente 
militare în comun. 

Al doilea scenariu — nimic în afară de piața unică — pleacă de la premisa în care cele 27 
de state membre nu pot cădea de acord să îşi aprofundeze integrarea in multe domenii politice $i 
aleg să se concentreze doar asupra pieţei comune. Migraţia, securitatea şi apărarea reprezintă, în 
această viziune, domenii în care nu mai există o viziune comună, împărtăşită, cooperarea 
realizându-se la nivel bilateral. De asemenea, acest lucru presupune o diminuare drastică a 
ponderii UE în afacerile internaţionale, având în vedere că nu va mai putea fi prezentă în multe 
din forurile internationale, pe fondul incapacității de a atinge o poziție comună la nivelul statelor 
europene. 

În al treilea scenariu — Cei care doresc mai mult să facă mai mult — descrie o UE în care 
cei 27 de membri continuă ca şi până acum, însă în care, dacă anumite state doresc să 
aprofundeze cooperarea într-un sau mai multe domenii, pot forma una sau mai multe „coaliții de 
voință” in acest sens. Celelalte state state membre își menţin statutul si au libertatea de a se 
alătura acestor ,,coalitii” in timp. Unul dintre principalele domenii în care acest lucru ar fi posibil 
este cel al apărării, unde scenariul include situaţia în care statele membre pot coopera mai mult în 
acest plan, valorificând cadrul legal deja existent. Posibile rezultate pot fi crearea unei baze 
industriale şi de cercetare puternice, achiziţii în comun, capabilități mai integrate si un nivel 
crescut de pregătire pentru lansarea de misiuni întrunite în exteriorul graniţelor. De asemenea, 
este menţionată şi consolidarea cooperării între poliție şi serviciile de intelligence, în special în 
lupta contra criminalităţii organizate şi a terorismului. 

Cel de-al patrulea scenariu — Mai puțin, dar mai eficient — ilustrează o UE în care atenţia 
şi resursele sunt concentrate asupra unui număr restrâns de domenii, dar care devine capabilă să 
acționeze mai rapid şi mai decisiv în aceste planuri considerate prioritare. Logica pe care este 
fundamentat acest scenariu este obținerea unui echilibru între promisiuni, aşteptări şi rezultate. 
Prin urmare, într-o asemenea evoluţie, UE s-ar concentra asupra unor domenii precum inovarea, 
comerțul, migrația, managementul granițelor şi apărarea şi ar lăsa în urmă domenii unde se 
consideră că are un impact redus, precum dezvoltarea regională, sănătatea publică, politica 


socială şi de creștere a locurilor de muncă. 

Al cincilea scenariu — Mult mai mult, împreună — pleacă de la premisa că cele 27 de state 
membre ale UE îşi vor fi dat seama că nici UE, nici statele nu au, individual, capacitatea de a 
face fata provocărilor actuale si, prin urmare, vor decide să delege mai multă putere, resurse şi 
decizie către Bruxelles. Cooperarea este, astfel, aprofundată, în toate domeniile. Zona euro este 
consolidată, iar deciziile sunt adoptate și implementate mai repede. Într-un asemenea parcurs, 
UE va acţiona unitar pe arena internațională, securitatea si apărarea vor deveni una printre 
principalele priortati, pentru că ar presupune și crearea Uniunii Europene a Apărării. 

La 6 martie, a avut loc şi un „mini-summit”, la Versailles, reunind şefii de stat ai Franţei, 
Germaniei, Spaniei și Italiei. În urma acestuia, nu au rezultat declaraţii oficiale majore, fiind 
menit să pregătească lucrările summitului de la Roma. 

La 6 martie, a avut loc o reuniune a Consiliului UE asupra securității si apărării, în 
care s-a realizat o evaluare a progresului si acord de a creşte sprijinul pentru operaţiile 
militare. În urma acesteia, au rezultat 4 concluzii majore, după cum urmează: 

a) Stabilirea Capabilitatii de Planificare si Conducere Militară (MPCC). MPCC a 
fost gândită astfel încât să nu dubleze funcțiile NATO. Mai mult, în cadrul conferinței de presă 
în care a fost anunţată această decizie, Înaltul Reprezentant al UE pentru Afaceri Externe şi 
Politică de Securitate, Frederica Mogherini, a subliniat faptul că „nu este vorba despre o armată 
europeană, (...) ci despre un mod mai eficient de a gestiona activitatea în plan militar”. 

MPCC ar urma să conducă operaţiile militare non-executive. În prezent, UE are trei astfel 
de operaţii în derulare: în Republica Democrată a Congo, în Somalia şi în Mali. Astfel, deşi am 
putea găsi o corelație între concluziile acestui Consiliu al UE, pe de o parte, şi propunerea 
franco-germană în şase pagini privind apărarea europeană (septembrie 2016), obiectul 
comandamentului propus în martie 2017 diferă de viziunea conturată de reprezentanții Franței şi 
ai Germaniei cu şase luni înainte. Documentul de atunci menționa că misiunile militare ale UE 
(e.g. operația Sophia, care vizează subminarea modului de acțiune al persoanelor care introduc 
ilegal migranti şi al traficantilor de persoane în zona central-sudică a Mării Mediterane, sau 
misiunea contra pirateriei Atalanta) ar trebui conduse de un comandament militar întrunit şi nu în 
mod rotational, de către statele membre. Or, în cadrul Consiliului UE din 6 martie a fost agreată 
crearea acestui comandament, cu un personal restrâns numeric, doar pentru misiunile militare de 
training ale UE. 

MPCC urmează a fi creată în cadrul Statului Major al UE, va avea sediul la Bruxelles si 


va fi încadrată, inițial, cu un personal redus numeric (30) şi se încadrează în rândul eforturilor de 


> James Kanter, „EU Moves to Create Military Training Headquarters”, în The New York Times, online edition, 6 
March 2017, URL: https://www.nytimes.com/2017/03/06/world/europe/eu-military-headquarters.html? r=2, accesat 
la 20 martie 2017. 

a răspunde la scăderea nivelului de cooperare militară între statele membre ale UE, în ciuda 
promisiunilor şi angajamentelor de a face mai mult împreună. 

b) Angajamentul pentru materializarea Cooperării  Structurate Permanente 
(PESCO), pe baza unei abordări modulare. Este reluată ideea că iniţiativele derulate în baza 
acestei proceduri sunt deschise tuturor statelor membre, precum şi că PESCO va contribui la 
îndeplinirea nivelului de ambiţie al UE, conform Strategiei Globale asupra Politicii Externe şi de 
Securitate a UE (EUGS) si al Planului de Implementare al Strategiei Globale asupra Politicii 
Externe si de Securitate a UE. Iniţiativele fundamentate pe această procedură vor fi coordonate 
de Agenția Europeană pentru Apărare. 

c) Instituirea unei Evaluări Anuale Coordonate în Apărare (CARD), menită să 
aprofundeze integrarea în planul apărării, inclusiv în dezvoltarea capabilitatilor care vizează 
acoperirea carentelor în acest sens şi să optimizeze utilizarea planurilor de investiții în domeniul 
apărării. Este subliniată necesitatea coordonării CARD cu procesul de planificare desfăşurat la 
nivel NATO. De asemenea, CARD va fi implementat în mod voluntar, respectând prerogrativele 
şi angajamentele în materie de apărare asumate de statele membre. Primul CARD complet 
urmează să fie implementat după revizuirea prioritatilor din Planul de Dezvoltare a 
Capabilitatilor, in 2018; 

d) Consolidarea instrumentelor de reactie rapida a UE, inclusiv Grupurile de Lupta 
ale UE si capabilitatile civile. 

Si in cadrul summitului Consiliului European (28), Bruxelles, 9 martie, in centrul 
discuţiilor s-a aflat chestiunea „Europei cu mai multe viteze”, care să permită anumitor state 
aprofundarea integrării, indiferent dacă celelalte vor decide sau nu să ia parte la acest proces. 
Propunerea a fost susținută de Franţa, Germania si Italia şi criticată de statele din centrul si estul 
continentului, care şi-au exprimat temerea că această procedură va permite statelor nucleu ale 
UE să îşi strângă legăturile, în timp ce restul statelor membre vor fi marginalizate. 

În ciuda dezbaterilor ample și aprinse privind implicaţiile „Europei cu mai multe viteze”, 
în cadrul Summitului de la Roma, liderii celor 27 de state membre ale UE, ai Consiliului 
European, Parlamentului European și Comisiei Europene isi exprimă dorința și angajamentul de 
a merge mai departe în acest cadru institutional, flexibilitatea/,,Europa cu mai multe viteze” 
constituind parte firească a acestui cadru. „Unitatea este, deopotrivă o necesitate şi libera noastră 
alegere. Individual, am fi aşezaţi într-o linie secundară de dinamica globală. Stand împreună 
avem cele mai multe şanse să o influentém și să ne apărăm interesele şi valorile comune. Vom 
acționa împreună, în ritmuri şi la intensitati diferite acolo unde este necesar, în timp ce ne vom 


deplasa în aceeași direcție, aşa cum am făcut si în trecut, respectând Tratatele $i menținând usa 

deschisă pentru cei care doresc să se alăture mai târziu. Uniunea noastră nu este separată şi este 
inseparabilă”?. 

Declaraţia include şi un angajament al semnatarilor fata de Agenda Roma, un set de patru 
obiective majore: a) o Europă sigură si securizată; b) o Europă prosperă şi durabilă; c) o Europa 
socială; d) o Europă mai puternică pe scena mondială. 

La puţin timp după summitul aniversar, la 29 martie 2017, Regatul Unit al Marii Britanii 
a trimis o informare oficială Consiliului European privind intenția de a părăsi UE. Premierul 
Theresa May a declanșat oficial procedura de retragere, prin invocarea articolului 50 din 
Tratatul de la Lisabona. Actul marchează începutul perioadei de doi ani în care se negociază 
acordul prin care Marea Britanie va părăsi UE. Acesta trebuie finalizat şi ratificat până la 29 
martie 2019. Scrisoarea de notificare din partea UK a fost urmată de o declarație a Consiliului 
European, prin care este exprimat deopotrivă regretul în ceea ce priveşte decizia Marii Britanii, 
dar si prin angajamentul Uniunii de a „acţiona unitar şi de a-şi prezerva interesele”. De 
asemenea, este menţionat că principala prioritate a UE este de a micşora incertitudinea 
determinată de actul UK în ceea ce priveşte cetăţenii, afacerile şi statele membre”. Acestea sunt 
reluate în declaraţia Preşedintelui Consiliului European, D. Tusk, din 31 martie 2017, însă, în 
cadrul acesteia, o altă prioritate este considerată a fi evitarea tensionării relațiilor dintre Irlanda 
de Nord şi Irlanda5. Urmează ca o strategie comună de negociere a procesului de ieșire a Marii 
Britanii din UE să fie adoptată la nivelul Consiliului European în cursul lunii aprilie 2017. 

De asemenea, la aceeaşi dată, presa internațională făcea referire la un proiect al ghidului 
stabilit la nivelul UE privind ieșirea Marii Britanii din UK şi anume la specificatia că, după 
ieşirea UK din UE, niciun acord dintre UE şi Regatul Unit nu se va aplica teritoriului 
Gibraltarului, fără un acord preliminar între Spania si UKS. 

Gibraltar este teritoriu britanic din 1713, fiind situat într-o peninsulă îngustă de pe coasta 
sudică a Spaniei. Gibraltar se auto-guvernează în toate aspectele, cu excepția apărării (furnizată 
de UK), iar locuitorii săi au cetăţenie britanică, însă depinde de Spania pentru aprovizionare. De 


ase asemenea, Gibraltarul se bucură de o economie înfloritoare, specializată în servicii financiare 


3 ***_ The Rome Declaration. Declaration of the leaders of 27 member states and of the European Council, the 
European Parliament and the European Commission, 25 March 2017, URL: http://www.consilium.europa.eu/press- 
releases-pdf/2017/3/47244656633_en.pdf, accesat la 26 martie 2017. 

4 Statement by the European Council (Art. 50) on the UK notification, 29 March 2017, 
http://www.consilium.europa.eu/press-releases-pdf/20 1 7/3/47244656886_en.pdf, accesat la 30 martie 2017. 

5 Remarks by President Donald Tusk on the next steps following the UK notification, 31 March 2017, URL: 
http://www.consilium.europa.eu/press-releases-pdf/20 1 7/3/47244657059_en.pdf, accesat la 31 martie 2017. 

€ Mehreen Khan, „Brexit deal will not automatically apply to Gibraltar — EU guidelines”, in Financial Times, 31 
March 2017, accesat la 31 martie 2017. 

şi jocuri online. De-a lungul timpului, Gibraltarul a constituit unul dintre punctele de tensiune in 
relaţiile dintre Londra şi Madrid”. 

Gibraltar a devenit parte a UE, implicit după aderarea Marii Britanii la această 
organizaţie (1973). La referendumul din 23 iunie 2016, cetăţenii britanici din Gibraltar au votat 
în proporţie de 96% pentru rămânerea in UE®. Relevant, în actualul context, este si faptul că, 
după anunţarea rezultatului referendumului din 23 iunie 2016, au existat opinii conform cărora 
ieşirea Marii Britanii din UE este cea mai bună şansă pe care Spania o are pentru restabilirea 
suveranității asupra Gibraltarului. 

Un alt punct de tensiune pentru UK, în ceea ce priveşte procesul de retragerea din UE si 
care a început să escladeze odată cu apropierea momentului în care articolul 50 din Tratatul de la 
Lisabona va fi fost activat în mod oficial, constă în eforturile depuse la nivelul parlamentului 
regional al Scoției de a organiza un referendum privind independenţa acesteia în raport cu 
Regatul Unit al Marii Britanii. Iniţiative similare au avut loc şi anterior. Spre exemplu, un 
referendum pe aceeaşi temă a fost organizat in 2014, când scotienii s-au pronunțat în proporție 
de 55% împotriva rupturii de UK. Solicitările privind independenţa Scoției s-au accentuat însă în 
urma referendumului din 23 iunie 2016, când scoţienii s-au pronunțat pentru rămânerea în UE în 
proporţie de 62%. Mai mult, o cercetare sociologică”, ale cărei rezultate au fost publicate în 
cursul lunii martie indică faptul că sprijinul scotienilor pentru independenţă a atins cel mai înalt 
punct din istorie (46%), însă o evoluție similară s-a înregistrat si în cazul euroscepticismului 
(67%). 

Cu doar o zi înainte de declanșarea oficială a procesului de ieșire a Marii Britanii din UE, 
Nicola Sturgeon, premierul Scoției, a primit mandat de la parlamentul regional să solicite 
Londrei să organizeze un nou referendum de independenţă. Liderii scoțieni își doresc ca acest 
refendum să aibă loc în a doua jumătate a anului 2018 sau în prima parte a anului 2019, înainte 
ca UK să părăsească oficial cadrul instituţional al Uniunii Europene. De cealaltă parte, premierul 
UK a acordat asigurări tuturor entităților ce alcătuiesc Regatul Unit că negocierile privind 
condiţiile de retragere a UK din UE se vor derula luând în considerare interesele lor și că nu este 
un moment prielnic pentru organizarea unui astfel de referendum. 

Per ansamblu, evoluţiile petrecute la nivelul Uniunii Europene în perioada analizată 


denotă existenţa unor eforturi clare de repliere şi adaptare a acesteia la schimbările mediului 


7 Cf. Encyclopedia Britanica, online edition, accesat la 32 martie 2017. 

8 Jon Henley, „Rocked by Brexit vote, Gibraltar lays plans for new kind of EU relationship”, in The Guardian, 
online edition, 22 October 2016, URL: https://www.theguardian.com/politics/20 16/oct/22/gibraltar-brexit-vote-new- 
eu-relationship, accesat la 31 martie 2017. 

” Susan Reid, Anna Marcinkiewicz, Scottish Social Attitudes. The State of nationalism in Scotland, ScotCen, March 
2017, URL: http://scotcen.org.uk/media/1361407/ssal6-2fr8m-Indyref-2-1ndyr8f-tw0-two.pdf, accesat la 31 martie 
2017. 

regional de securitate. In primul rând, se evidenţiază readucerea în prim-plan a conceptului 
„Europei cu mai multe viteze”, concomitent cu menţinerea angajamentului pentru prezervarea 
Uniunii. Această stare a lucrurilor poate fi privită ca răspuns al Bruxelles-ului la accentuarea 
tendinţelor de fragmentare specifice relaţiilor dintre statele membre ale UE în perioada recentă. 

În al doilea rând, este notabilă greutatea acordată dezvoltării dimensiunii de securitate şi 
apărare. În acest sens, se remarcă eforturile de a implementa conceptul de „Europă cu mai multe 
viteze”, prin promovarea procedurii cooperării structurate permanente, dar și angajamentul 
constant pentru dezvoltarea dimensiunii hard a apărării europene. 

În al treilea rând, demararea formală a procedurii de retragere a Marii Britanii din cadrul 
instituțional al UE anunţă debutul unor noi provocări pentru stabilitatea europeană. Negocierile 
condiţiilor prin care Brexit se va materializa nu sunt de așteptat a fi unele facile, pentru niciuna 
dintre părți. De asemenea, în ceea ce priveşte UK, se conturează din ce în ce mai clar 
posibilitatea în care menținerea integrității şi unității Regatului Unit să se constituie o provocare 
pentru guvernul de la Londra, cel puţin pe durata celor doi ani în care acesta trebuie să negocieze 


acordul de retragere din UE. 

CAPITOLUL 2. 
STATELE UNITE ALE AMERICII 


Prioritatile proiectului de buget al noii administratii prezidentiale 


Dr. Mihai ZODIAN 


Principalii actori şi direcții politice ale executivului par a fi conturate, la câteva luni de la 
instaurarea unei noi echipe la Casa Albă. Preşedintele Statelor Unite, Donald Trump, a promovat 
un proiect de buget în care forţele armate vor beneficia de o finanţare sporită. În acelaşi timp, nu 
au lipsit criticile şi controversele, atât în ceea ce priveşte alocarea fondurilor, dar şi cele 
referitoare la unii dintre apropiații şefului statului. 

Problemele considerate de securitate națională au rămas o prioritate pentru administrația 
Trump, președintele Statelor Unite declarând că noul buget pentru perioada fiscală 2017-2018 va 
avea în vedere acest aspect, alături de alte obiective”. Documentul este încă în curs de elaborare, 
dar deja o serie de propuneri au ridicat semne de întrebare, îndeosebi în ceea ce priveşte unele 
reduceri inițiate, dar şi pentru că lasă unele capitole neschimbate. Potrivit lui Jennifer Steinhauer, 
republicanii ar putea fi nemulţumiţi de menţinerea programelor sociale şi Medicare, precum şi de 
evitarea abordării chestiunilor datoriei si deficitului public". 

Administrația Trump a propus creşterea cheltuielilor militare cu aproximativ 10%, dar şi 
a finanțării securităţii interne, inclusiv în ceea ce priveşte celebrul zid. Totodată, au fost propuse 
reduceri ale bugetelor alocate agenţiilor de mediu, programelor de dezvoltare, educaţie, 
Departamentului Justiţiei, chiar si celui alocat NASA, precum şi a unor programe mai mici!?. În 
acelaşi timp, aşa cum sublinia Lisa Mascaro, Congresul va avea un rol decisiv în ceea ce priveşte 
redactarea actului, nu numai din punct de vedere formal, dar si al conţinutului, şi nu este clar cât 


va accepta din propunerile executivului. Republicanii din legislativ sunt mai sceptici fata de 


° Dan Merica, Jeremy Diamond, Kevin Liptak, „Trump proposes defense spending boost, $54 billion in cuts to 
‘most federal agencies”, in CNN News, 28 februarie 2017, URL: http://edition.cnn.com/2017/02/27/politics/trump- 
budget-proposal/, accesat la 28 martie 2017. 

' Jenniffer Steinhauer, „Trump Budget is Heavy Lift, Even for G.O.P. Congress”, in The New York Times, 16 
martie 2017, URL:  https://www.nytimes.com/2017/03/16/us/politics/budget-republicans-democrats.html?_r=0, 
accesat la 28 martie 2017. 

> Anca Parlapiano, Gregor Aisch, „Who Wins and Who Loses in Trump`s Proposed Budget”, in The New York 
Times, 16 martie 2016, URL: _ https://www.nytimes.com/interactive/2017/03/15/us/politics/trump-budget- 
proposal.html, accesat la 20 martie 2017. 

cheltuielile sociale decât preşedintele, dar ar putea menţine finanțarea unora dintre programe, 
potrivit presei americane, tot ei fiind cei care au sprijinit, în timpul administraţiei Obama, 
stabilirea unui plafon automat al cheltuielilor publice, cu scopul reducerii nivelurilor datoriei 
publice şi deficitului, a cărui depăşire atrăgea adoptarea imediată a unor reduceri! 

Noua administrație Trump s-a confruntat cu o serie de controverse încă dinainte de 
confirmarea oficială, iar poate că unul dintre cele mai dificile subiecte a fost legat de acuzațiile 
de implicare a Federaţiei Ruse în alegerile din 2016. Într-unul dintre episoadele care au atras o 
mare parte a atenţiei opiniei publice, recent numitul consilier pentru securitate naţională, 
generalul-locotenent Michael Flynn şi-a dat demisia (13 februarie), fiind blamat pentru discuţii 
neautorizate purtate cu ambasadorul Moscovei la Washington, imediat după victorie'*. Aceste 
convorbiri au condus la suspiciuni legate de o eventuală îndulcire a direcțiilor politice adoptate 
după intervenţia rusă din Crimeea!5. 

El a fost, de asemenea, bănuit că şi-a indus în eroare superiorii din cadrul administraţiei, 
îndeosebi pe vicepreşedintele american, Mike Pence, referitor la conţinutul acestor convorbiri 
telefonice!€. Într-o scrisoare postată și pe site-ul BBC, Michael Flynn afirma că a oferit 
informaţii incomplete acestora, dar că şi-a servit cu distincţie tara timp de peste trei decenii!”. In 
locul său, a fost numit generalul-locotenent Herbert R. McMaster, o măsură ce sugerează un 
interes sporit al administraţiei americane fata de forțele armate’®. 

FBI a declanșat o anchetă în ceea ce priveşte cazul convorbirilor purtate de Michael 
Flynn, pentru a determina dacă a avut inițiative diplomatice „private”, lucru interzis de legislația 
americană!”. În scrisoarea menţionată anterior, fostul consilier pentru securitate naţională 


susținea că toate discuţiile erau legate de „tranziție”, schimbarea administraţiei după victoria din 


13 Vezi, de exemplu, Kelsey Snell, Karoun Demirjian, „Capitol Hill Republicans not on board with Trump budget”, 
în The Washington Post, martie 2016, URL: https://www.washingtonpost.com/powerpost/capitol-hill-republicans- 
not-on-board-with-trump-budget/2017/03/16/9952d63e-0a6b- 1 1e7-b77c- 
0047d15a24e0_story.html?utm_term=.b2eeaa3b0894, accesat la 31 martie 2017. 

14 se Michael Flynn: Trump`s National Security adviser resigns”, in BBC News, 14 februarie 2017, URL: 
http://www. bbc.com/news/world-us-canada-38965557, accesat la 3 martie 2017. 

15 Maggie Haberman, Matthew Rosenberg, Matt Apuzzo, Glenn Trust, „Michael Flynn Resigns as National Security 
Adviser”, în The New York Times, 13 februarie 2017, URL: 
https://www.nytimes.com/2017/02/13/us/politics/donald-trump-national-security-adviser-michael-flynn.html, 
accesat la 27 martie 2017. 

€ Ibidem. 

7 Michael Flynn, „Letter of Resignation”, în BBC News, 13 februarie 2017, URL: 
http://news.bbc.co.uk/2/shared/bsp/hi/pdfs/13_02_17_flynn_resignation.pdf, accesat la 27 martie 2017. 

8 Ryan Browne, „Who is Lt. Gen. H. R. McMaster, Trump`s new national security advisor”, in CNN Politics, 21 
februarie 2017, URL: http://edition.cnn.com/2017/02/20/politics/who-is-gen-hr-mcmaster-national-security-adviser/, 
accesat la 25 martie 2017. 

” Russell Berman, „Did Michael Flynn Tell the FBI the Truth”, în The Atlantic, 14 februarie 2017, URL: 
https://www.theatlantic.com/politics/archive/20 17/02/did-michael-flynn-lie-to-the-fbi/5 16720/, accesat la 25 martie 
2017. 

noiembrie 20167". Cu toate acestea, la sfârşitul lunii martie, avocatul lui Michael Flynn a anunţat 
că acesta ar putea oferi anumite informaţii anchetatorilor în schimbul promisiunii de acordare a 
îi .x4::21 
imunităţi” . 

In perioada următoare, probabil că alocarea de resurse şi fonduri va ocupa o bună parte a 
politicii interne americane, dând naștere unor forme complexe de negociere. Caracteristicile noii 
administrații sunt oarecum încă în curs de stabilire, ele depinzând si de relaţiile cu alte centre de 
putere americane sau de prestaţia de pe scena internaţională. Echipa preşedintelui s-a dovedit a fi 


uneori destul de controversată. 


20 Michael Flynn, „Letter of Resignation”, în BBC News, 13 februarie 2017, URL: 
http://news.bbc.co.uk/2/shared/bsp/hi/pdfs/13_02_17_flynn_resignation.pdf, accesat la 27 martie 2017. 

21 Jessica Schenider, Tom LoBianco, „Flynn seeks immunity for testimony”, in CNN Politics, 31 martie 2017, URL: 
http://edition.cnn.com/2017/03/30/politics/michael-flynn-immunity-testimony/, accesat la 31 martie 2017. 

CAPITOLUL 3. 
ORIENTUL MIJLOCIU SI NORDUL AFRICII 


Jihadul în conflictul modern, Yemen — doi ani de conflict, acutizarea amenințării iraniene 


Dr. Mirela ATANASIU 


1. Jihadul în conflictul modern 

Cuvântul arab „jihad“ este adesea tradus ca „războiul sfânt“, dar într-un sens pur 
lingvistic, cuvântul „jihad“ înseamnă luptă sau efort”. Într-un sens religios, asa cum este descris 
de Coran şi învățăturile Profetului Mohamed, „jihad“ are multe înţelesuri. Se poate referi la 
eforturi interioare şi exterioare depuse de individ de a fi un bun credincios sau musulman, 
precum şi de a răspândi credinţa islamică. 

Concepţia islamică de război legitim (jihad) era initial justificată pentru apărare si 
extinderea geografică a comunităţii de credincioși (dar al-Islam)”. În cazul în care jihadul militar 
este considerat a fi necesar pentru a proteja credința împotriva altora, acesta poate fi realizat 
folosind orice mijloace legale, politice, diplomatice şi economice. În cazul în care nu există nicio 
alternativă paşnică, şeicul Muhammad Hisham Kabbani, preşedintele Consiliului Islamic Suprem 
din America, şi şeicul Deraj Hendricks, Muftiu şef din Africa de Sud) susţin că „Islamul permite 
utilizarea forţei, dar există reguli stricte de angajare: nevinovatii — cum ar fi femeile, copii sau 
invalizii — nu trebuie să fie răniţi, şi trebuie să fie acceptate orice soluţii paşnice propuse de 
inamic”?. Tot aceşti lideri religioşi musulmani precizează că jihadul nu poate fi declarat de către 
oricine. Campania militară religioasă trebuie să fie declarată de către o autoritate 
corespunzătoare, în urma consultării cu oamenii de ştiinţă, care constată că religia islamică şi 
musulmanii sunt ameninţaţi cu violență”. Așadar, liderii religioşi consideră că sintagma în sine 
„jihad” nu este un concept violent şi nici nu reprezintă un îndemn la luptă împotriva adepților 


altor religii. 


22 Shaykh Muhammad Hisham Kabbani (Chairman, Islamic Supreme Council Of America) and Shaykh Seraj 
Hendricks (Head Mufti, Cape Town, South Africa), Jihad: A Misunderstood Concept from Islam — What Jihad is, 
and is not, URL: http://islamicsupremecouncil.org/understanding-islam/legal-rulings/5-jihad-a-misunderstood- 
concept-from-islam.html?start=9, accesat la 02.02.2017. 

2 *** Just War and Modern Conflict” in Conflict Quarterly, 1993, p. 92, URL: https://journals.lib.unb.ca/ 
index.php/JCS/article/viewFile/15149/16218, accesat la 03.02.2017. 

24 Idem. 

25 Idem. 

Pe de alta parte, în dicționarele occidentale, jihadul este definit ca însemnând „luptă” şi 
reprezentând ,,o datorie religioasă impusă musulmanilor de a răspândi Islamul prin război; ... a 
ajuns sa desemneze orice conflict purtat pe baza principiilor sau credinţei religioase”*°. Mai 
mult, Islamul distinge patru moduri prin care datoria jihadului poate fi îndeplinită: prin purificare 
spirituală a propriei inimi; prin susținerea a ceea ce este drept; prin corectarea a ceea ce este 
greşit; prin purtarea războiului fizic împotriva necredinciosilor şi duşmanilor credinţei 
islamice”?7. Această ultimă variantă de jihad este mult mai apropiată de modul de manifestare 
actual al terorismului islamist. De altfel, o serie de lideri teroriști ai vremii (Osama bin Laden, 
Mullah Omar, Sid Ahmed Mourad, Abu Mohammed al-Adnani etc.) au avut discursuri 
agresive la adresa ,,necredinciosilor” in Allah. 

În prezent, Jslamismul, combinând Islamul si politica, este o ideologie totalitară care 
promovează abordarea extremistă a Jihadului considerat de promotorii săi ca fiind un instrument 
de adoptare a religiei stricte a islamului. Rezultatul urmărit al Jihadului este convingerea prin 
mijloace pașnice sau prin coercitie a popoarelor de a adopta Islamul, inclusiv prin acte de 
terorism. Cei care se opun voinţei lui Allah sunt numiţi „infideli”, non-musulani (kafir)’?. In 
studiul lui Bill Warner, specialist în islam politic, se arată că „Islamul consacră o mare cantitate 
de text pentru a prezenta Statutul kafir-ului. Astfel, 64% din cuprinsul Coranului este dedicată 
kafir-ului, iar aproape toată Sira? (81%) se ocupă de lupta lui Mohammed cu aceștia. Hadith-ul 
dedică 32% din text aceleaşi categorii”. Trilogia islamică constituită din cele trei cărţi 
(Coranul, Sira şi Hadith-ul) nu contin nimic pozitiv la adresa non-musulmanilor?. De fapt, 
terorismul islamist reprezintă o formă violentă de manifestare a unor grupări islamiste 
fundamentaliste, care urmăresc atingerea unor scopuri politice, folosind voinţa divinității, eronat 
pusă în scenă, ca laitmotiv al acţiunilor lor care încalcă drepturile omului si drepturile suverane 


ale statelor. 


6 Jihad, The Editors of Encyclopedia Britannica, 2002, URL: https://www.britannica.com/topic/jihad, accesat la 
04.03.2017. 

27 Idem. 

28 xk Why Islamic Terrorists Commit Attacks - In Their Own Words, The Religion of Peace, URL: 
http://www.thereligionofpeace.com/attacks/in-the-name-of-allah.aspx, accesat la 31.03.2017. 

% Robert Spencer, director al Jihad Watch, autorul cărţii „The Complete Infidels’ Guide to the Koran” identifică 
într-un interviu că „infideli sunt consideraţi politeiştii si parte din evrei şi creştini”. A se vedea: Jamie Glazov, The 
Complete Infidel's Guide to the Koran, Robert Spencer’s new book delivers a chilling warning call, 6 octombrie 
2009, disponibil online la: http://www.frontpagemag.com/fpm/2525 1/complete-infidels-guide-koran-jamie-glazov- 
jamie-glazov, accesat la 10.03.2016. 

3° Biografia lui Mohamed. 

3! Bill Warner, Sharia Law for Non-Muslims Chapter 5-The Kafir, Center for the Study of Political Islam, CBSX, 
LLC, 2010, URL:  https://www.politicalislam.com/sharia-law-for-non-muslims-chapter-5-the-kafir/, accesat la 
20.04.2017. 

32 Bill Warner, Political Islam, a Totalitarian Doctrine, 4 aprilie 2017, URL: 
https://counterjihadreport.com/tag/kafir/, accesat la 21.04.2017. 

Folosindu-se de aceasta sintagmă — „jihad”, o serie de grupări teroriste (Stat islamic, al- 
Qaeda, Boko Haram și alte mişcări jihadiste) sunt protagoniste în multe dintre cele mai acute 
crize actuale din regiunea Orientul Mijlociu si Nordul Africii. Acestea s-au întins ca o plagă 
exploatând războaiele, colapsul statelor şi revoltele geopolitice din Orientul Mijlociu, câştigând 
continuu teren si în alte spaţii (europene, americane“, africane, asiatice), reprezentând, așadar, o 
ameninţare în plină evoluţie. 


Numai pentru perioada analizată, respectiv februarie — martie 2017, în regiune au avut loc 


o serie de atacuri efectuate de teroriștii islamişti asupra musulmanilor sau nemusulmanilor. 


TARA Numar atacuri Numar morti Numar raniti 

Egipt 12 34 23 

Siria 23 283 416 
Israel l 0 4 
Arabia Saudita 3 0 
Tunisia l 1 3 

Irak 92 738 853 
Yemen 5 60 13 

TOTAL 136 1119 1312 


Tabelul nr. 1 — Număr total de atacuri teroriste islamiste în regiunea MENA 


în perioada februarie — martie 20175 


Dintre acestea, cele mai sângeroase s-au înregistrat în Irak: 

- 5 martie — în Mosul, 43 de persoane sunt executate pentru că au încălcat regulile 
Statului Islamic; 

- 15 martie — în Wadi Hajar sunt răpiți şi ulterior executați de către ISIL un număr de 17 
persoane; 

- 20 martie — în Bagdad, se înregistrează 23 de morţi şi 45 de răniți în urma unui atac al 
ISIL cu maşină capcană asupra unui cartier siit; 

- 22 martie — în Mosul, 13 morți şi 35 răniţi într-un atac cu mortiere al ISIL; 

- 24 martie — în Yarmouk, 20 de civili (printre care şi femei) sunt executați pentru că au 
vrut să fugă din teritoriul „califatului”; 

- 26 martie — în Sham, 30 de indivizi printre care femei şi copii sunt executaţi de către 
ISIL pentru că au încercat să fugă din teritoriul „califatului”; 

- 26 martie — atac armat al ISIL în Mosul, soldat cu 16 morți (dintre care, doi copii) şi 43 


de răniți; 


33 Nu vom cuprinde referinţe la atacurile pe teritoriul american deoarece, în perioada februarie — martie 2017, nu au 
fost înregistrate astfel de atacuri. Afirmația extinderii fenomenului terorist islamist a fost făcută pe baza analizelor 
anterioare ale răspândirii atacurilor teroriste în lume. 

34 Date preluate de pe site-ul Religion of Peace pentru perioada menţionată. Detalii la: URL: 
http://www.thereligionofpeace.com/attacks/attacks.aspx? Yr=2017, accesat la 31.03.2017. 

- 29 martie — un atac sinucigas in Bagdad care a avut ca modalitate de actiune detonarea 
unui camion in mijlocul unei străzi aglomerate, rezultând in uciderea a 17 persoane şi rănirea a 
60 etc. 

În Siria, cele mai grave pentru perioada menţionată au fost cele din Damasc: cel din data 
de 11 martie, soldat cu 74 morți și 120 răniţi, şi în 15 martie, ce a rezultat în 31 de morți si 102 
răniți, ambele au fost atentate suicidale cu bombă. 

De asemenea, plaga terorismului islamist provenit din MENA s-a extins si în Europa şi 
s-a accentuat si pe continentele african şi asiatic, astfel că, în perioada examinată, situația 


atacurilor de acest gen arată după cum urmează: 


TARA Număr atacuri Număr morți Număr răniți 
EUROPA 

Marea Britanie 1 4 29 
Italia 1 0 1 
Franta 3 2 0 
Total 5 6 30 

AFRICA*> 

Nigeria 12 87 84 
Mali 4 24 11 
Somalia 6 49 65 
Camerun 1 2 0 
Sudan 1 2 0 
Tunisia 1 1 3 
Kenya 1 l 5 
Niger 1 4 0 
Burkina Faso 1 2 0 

Total 28 172 168 

ASIA*® 

Pakistan 4 39 96 
Thailanda 8 11 10 
Bangladesh 2 13 50 

Afganistan 11 109 106 
Cecenia 1 6 3 
India 7 3 17 

Total 33 181 282 


Tabelul nr. 2 — Număr total de atacuri teroriste islamiste 


în perioada februarie — martie 2017% 


Este evidentă intensificarea ocurentei atacurilor teroriste islamiste asupra Europei, 


vizualizând un tabel realizat pentru perioada ianuarie 2001 — martie 2016, prezentat în revista 


35 Cu excepţia Nordului Africii care a fost inclus în Tabelul nr. 1. 

3* Cu excepţia Orientului Mijlociu, cuprins în analiza din Tabelul nr. 1. 

31 Date preluate de pe site-ul Religion of Peace pentru perioada menţionată. Detalii la: URL: 
https://www.thereligionofpeace.com/attacks/europe-attacks.aspx, accesat la 31.03.2017. 

Impact Strategic’, raportat la situaţia actuală. Astfel, din analiza respectivului tabel (pentru o 
perioadă de referință de 182 de luni), constatăm că, pe întreg teritoriul european, au avut loc 136 
atacuri teroriste, astfel că, dacă impartim valorile, ar rezulta o medie de aproximativ 0,75 atacuri 
teroriste pe lună, în contextul în care pentru, perioada de referință (februarie — martie 2017), s-au 
înregistrat 2,5 atacuri/lună, rezultând o valoare de 5 ori mai ridicată. 

În prezent, aşa cum se arată pe site-ul Departamentului de Stat american”, teatrul de 
luptă jihadist cuprinde o serie de organizații teroriste, care acţionează cu prioritate în anumite 
regiuni: 

- în Orientul Mijlociu — gruparea Stat Islamic din Iraki şi Levant, Hezbollah, Hamas, Al- 
Qaeda, Frontul Al-Nusra, Al-Qaeda în Peninsula Arabă, Frontul Revoluționar de Eliberare a 
Poporului (Turcia); 

- în Sud-Estul Asiei — Grupul Abbu Sayaf, Jemaah Islamya; 

-în Africa — Boko Haram, Armata de Rezistență a Lordului, Al-Qaeda în Teritoriile 
Maghreb-ului Islamic, Al-Shabab, Ansar al-Sharia, Ansar Bayt al-Maqdis; 

- in Asia — talibanii afgani, Partidul Islamului, Jaish-e-Mohammed, Lashkar-e-Tayyiba, 
Lashkar-e-Jihangvi, Reteaua Haqqani, Tehrik-e-Taliban Pakistan. 

Îngrijorător ca tendință este conflictul libian dintre guvernul din Tobruk recunoscut pe 
plan internațional și facțiunea cu baza în Tripoli, care a permis o extindere a grupărilor 
extremiste violente, inclusiv deținerea teritoriului de către filiala ISIL din Libia. De câţiva ani, 
Libia este un centru operational si de tranzit cheie pentru luptători teroriști străini care călătoresc 
către şi din Siria și Irak. Frederic Wehrey de la Institutul Carnegie arăta într-un studiu publicat la 
sfârşitul lunii martie 2017 că „extremiştii organizațiilor Al-Qaeda in Maghreb si ISIL au 
exploatat vacuumul legislativ existent în Libia dezvoltându-și logistica si constituind refugii”. 
Analiştii pun în vedere că acest conflict din sudul Libiei“! „poate deschide o poartă de acces spre 
Africa sub-sahariană pentru grupul terorist Stat islamic”. Acest scenariu capătă relevanță in 
contextul în care ISIL este împins din Siria şi Irak, ceea ce îi va determina să se regrupeze în 


zone mai sigure în care deţin deja sprijin logistic şi posibilitate de extindere. 


38 A se vedea Tabelul nr. 2, cuprins în articolul: Mirela Atanasiu, „Evoluţii recente ale terorismului islamist si efecte 
asupra securităţii regionale” în revista Impact Strategic, nr. 1/2016, Editura Universităţii Naţionale de Apărare 
„Carol I’, Bucuresti, 2016, p. 39. 

39 *** Terrorist groups, Counterterrorism Guide, The US National Counterterrorism Center, URL: 
https://www.nctc.gov/ site/groups.html#*, accesat la 31.03.2017. 

40 Frederic Wehrey, Insecurity and Governance Challenges in Southern Libya, Carnegie Endowment for 
International Peace, 30.03.2017, URL: _http://carnegieendowment.org/2017/03/30/insecurity-and-governance- 
challenges-in-southern-libya-pub-6845 1, accesat la 30.03.2017. 

41 xx Isil ‘regrouping in southern Libya with support of al-Qaeda and preparing for further attacks", Current 
Terror-Alert Status, 01.03.2017, URL: http://terror-alert.com/news/isil-regrouping-in-southern-libya-with-support- 
of-al-qaeda-and-preparing-for-further-attacks?uid=50697 

42 xxx Southern Libya could be new frontier for IS: experts, 21 martie 2017, URL: http://dunyanews.tv/en/World/ 
328554-Southern-Libya-could-be-new-frontier-for-IS-exper, accesat la 23.03.2017. 

2. Yemen — doi ani de conflict 

La 23 februarie 2017, Consiliul de Securitate al ONU adopta Rezolutia 2342 de 
extindere a regimului de sancțiuni împotriva principalelor organizaţii teroriste care acționează in 
Yemen (Al-Qaeda din Peninsula Arabă, ISIL şi alte grupuri şi persoane afiliate“) pentru încă un 
an şi a acţiunii Grupului de experţi până la 28 martie 2018%, luând în calcul impactul negativ al 
prezenţei lor, violența ideologiei extremiste şi acțiunile întreprinse asupra stabilității Yemenului 
şi regiunii, inclusiv impactul umanitar devastator asupra populațiilor civile. 

Asa cum se arăta într-un articol al A/ Jazeera, „cei doi ani de război au luat viata a mai 
mult de 10.000 de oameni şi au împins tara în pragul foametei”. Această afirmaţie este 
exemplificată de un raport al OCHA care arată că „18,8 milioane oameni, aproape două treimi 
din populație, au nevoie de sprijin sau protecție umanitară (...) şi aproximativ 7 milioane de 
femei, copii şi bărbaţi sunt în pragul foametei în 2017. Mai mult, peste 50.000 de civili au fost 
ucişi, răniți sau mutilati. Au căzut victime ale atrocităților războiului cel putin 1.540 de copii care 
au fost ucişi, 2.450 de copii răniţi şi peste 1.550 de copii recrutaţi pentru a lupta sau a efectua 
activităţi cu caracter militar. Sute de oameni au fost ucişi în moschei, pieţe, şcoli si spitale“. In 
plus, există surse care arată că, în Yemen, există între 1,7 şi 2 milioane de refugiaţi, solicitanti de 


a8. Acest bilanţ, coroborat 


azil şi imigranţi, dintre care 460.000 au nevoie de asistență umanitar 
cu acțiunile sângeroase ale ISIL şi Al-Qaeda (respectiv, mai mult de 170 de atacuri asupra 
civililor“”) conturează un scenariu mai mult decât sumbru, care i-a făcut pe unii analişti să 
declare că Yemenul reprezintă cea mai profundă criză umanitară a momentului. 

În februarie 2017, în Yemen, conlucrau 121 organizaţii nationale, internationale si 


agenţii ale ONUS!, acţionând pe diferite probleme (sănătate, educaţie, nutriţie, reabilitare 


comunitară, securitate alimentară şi agricultură, protecție, refugiați şi emigranți adăpost, apa 


8 Resolution 2342 (2017) adopted by the Security Council at its 7889th meeting, on 23 February 2017, p. 1.. 

44 Chronology of Events. Yemen. February, Security Council Report, URL: http://www.securitycouncilreport.org/ 
chronology/yemen.php, accesat la 01.03.2017. 

45 x Sanaa protest marks second Yemen conflict anniversary”, în Al Jazeera, 26 martie 2017, URL: 
http://www.aljazeera.com/ news/2017/03/sanaa-protest-marks-yemen-conflict-anniversary-170326175737641.html, 
accesat la 27.03.2017. 

46 ***_ Humanitarian coordinator in Yemen, Jamie McGoldrick, statement on the humanitarian situation in Yemen 
two years into the escalation of the conflict, United Nations Office for the Coordination of Humanitarian Affairs, 28 
martie 2017, URL: https://www.humanitarianresponse.info/en/operations/yemen/document/statement-humanitarian- 
coordinator-jamie-mcgoldrick-humanitarian-situation, accesat la 29.03.2017. 

47 Idem. 

48 x Yemen conflict: How bad is the humanitarian crisis”, in BBC News, 28.03.2017, URL: 
http://www.bbc.com/news/ world-middle-east-34011187, accesat la 29.03.2017. 

4° Date preluate de pe site-ul Religion for Peace pentru perioada martie 2015 — martie 2017. A se vedea detalii la: 
http://www.thereligionofpeace.com, accesat la 31.03.2017. 

5% David Miliband, CEO al International Rescue Committee şi fost secretar de stat pentru afaceri externe și 
Commonwealth pentru Anglia. A se vedea detalii la: „David Miliband: Yemen is the worst humanitarian crisis and 
it's not getting enough attention”, Business Insider, 16.03.2017, URL: http://www.businessinsider.com/humani 
tarian-crisis-ignored-yemen-famine-war-david-miliband-irc-international-rescue-committee-2017-3, accesat la 
19.03.2017. 

5 *** YEMEN: Organizations 3W Operational Presence (as of 28 February 2017), OCHA, 30.02.2017. 

potabila etc.). Pentru anul 2017, Subsecretarul General pentru Afaceri Umanitare al ONU 
declara, la 10 martie 2017, că „se estimează un necesar de 2,1 mld. dolari SUA pentru a putea 
acoperi nevoile de alimentaţie a 12 milioane yemeniţi”*?, din care, până la data declaraţiei, se 
strânseseră 6%. Pentru acelaşi scop, pe 25 aprilie 2017, la Geneva, Secretarul General al ONU va 
coordona un eveniment organizat împreună că miniştrii de externe suedez gi elveţian pentru a 
strânge fonduri. 

În luna martie 2017, războiul din Yemen a împlinit doi ani de desfăşurare. Cu această 
ocazie, pe 26 martie 2017, zeci de mii de yemeniti s-au adunat în capitala Sanaa pentru a 


4°3, în contextul in care Riyadh-ul a 


protesta împotriva intervenţiei conduse de Arabia Saudit 
intervenit în sprijinul guvernului preşedintelui Abedrabbo Mansour Hadi, care a fost înlăturat din 


capitala Yemenului de către rebelii Houthi. 


3. Acutizarea amenințării iraniene 

Iran se află pe lista statelor sponsor ale terorismului încă din 19845, alături de Sudan 
(din 1993) şi Siria (din 1979)5. De altfel, Secretarul Apărării al SUA, James Mattis, a menţionat 
Iranul, la 4 februarie 2017, ca fiind „principalul stat sponsor al terorismului”*€. Iran susţine 
financiar, material si logistic grupările teroriste şi militante din Orientul Mijlociu şi Asia 
Centrală”. Astfel, Iran s-a angajat în acte de terorism sponsorizând Hezbollah, Hamas, talibanii, 
milițiile din Irak, precum şi o serie de alte grupări teroriste, ceea ce are impact direct asupra 
eforturilor internaționale de promovare a păcii, stabilității economice în regiunea Golfului şi 
subminează valorile democratice pe ansamblu. Legăturile cu Hezbollah au fost recunoscute 
recent de Na'im Qassem, secretarul general adjunct al organizației, declarând, la 18 februarie 


2017, că „Hezbollah este mândru de legăturile cu Iranul solicitând şi altor tari să-şi consolideze 


52 *** Briefing by the Under-Secretary-General for Humanitarian Affairs, UN Security Council, The 7897" 
Meeting, 10 March 2017, p. 3, URL: http://passthrough. fw-notify.net/download/189632/http://www.securitycouncil 
report.org/atf/cf/%7B65BFCF9B-6D27-4E9C-8CD3-CF6E4FF96FF9%7D/s_pv_7897.pdf, accesat la 12.03.2017. 

53 xx, Hundreds of thousands in Yemen protest against Saudi-led intervention”, agenţia de stiri The New Arab, 
26.03.2017, URL: _ https://www.alaraby.co.uk/english/news/2017/3/26/hundreds-of-thousands-in-yemen-protest- 
against-saudi-led-intervention, accesat la 27.03.2017. 

S40 Iran: The Most Active State Sponsor of Terrorism, Tran Business Risk, URL: 
https://www.unitedagainstnucleariran.com/terrorism, accesat la 22.03.2017. 

55 #** Counterterrorism 2016 Calendar, The US National Counterterrorism Center, 2016, p. 151, URL: 
https://www.nctc. gov/site/pdfs/ct_calendar.pdf, accesat la 23.03.2017. 

56 ***_ Iran is world's biggest state sponsor of terrorism, US says”, BBC News, 4 februarie 2017, point 16, URL: 
http://www.bbc.com/news/world-us-canada-38868039, accesat la 08.02.2017. 

57 Ocurente ale unor astfel de acte sunt detaliate pe website-ul Jran Business Risk. Unele dintre acestea fiind: 1982- 
1992 — sprijinirea crizei ostaticilor din Liban; 2006 — 2014 — sprijin acordat insurgenților talibani din Afganistan; 
2003 — 2011 — sprijinul insurgenților în Războiul din Irak etc. Pentru detalii, a se vedea: ***, Overview of State- 
Sponsored Terrorism by Iran, Iran Business Risk, URL: https://www.unitedagainstnucleariran.com/terrorism, 
accesat la 09.02.2017. 

legăturile cu Teheranul pentru a promova creșterea stabilităţii regionale’”**. 


În ceea ce privește politica externă, Iranul se implică în Siria, Liban, Irak, Palestina”, la 
momentul de faţă, având relaţii tensionate cu SUA si Israel, relaţii contradictorii cu Rusia“, 
Turcia“! şi Irak“? şi relaţii amicale cu Siria. 

La începutul lunii februarie, preşedintele Trump impusese noi sancțiuni împotriva 
Iranului ca răspuns la un test cu rachete balistice cu rază medie de acţiune (MRBM®), iniţiat de 
Iran pe 29 ianuarie. În pofida noilor sancțiuni americane, Teheranul a lansat o nouă serie de 
rachete de croazieră Soumar, presupuse a putea fi dotate cu capabilități nucleare, ceea ce arată că 
nicio presiune politică nu pare să împiedice dezvoltarea unei capacități de descurajare credibile a 
forțelor sale armate. 

Ulterior, la 10 februarie 2017, Reuters prezenta că „sute de mii de iranieni, care 
sărbătoreau Revoluţia Islamică din 1979, s-au adunat pentru a jura credinţă liderilor lor religioși 
şi a-şi exprima nemulțumirea fata de decizia şefului Administraţiei americane”™. Evenimentele 
au avut loc în contextul în care, la 16 ianuarie 2017, s-a aniversat un an de când Iranul a semnat 
acordul nuclear ce stipula că „Iranul nu se va angaja în activităţi, inclusiv la nivel de cercetare $i 
dezvoltare, care ar putea contribui la dezvoltarea unui dispozitiv exploziv nuclear, inclusiv în 
activităţi de metalurgie cu uraniu sau plutoniu”. Sanctiunile au fost instituite, deși Iranul a 
negat că rachetele ar fi deținut capabilități nucleare. Acordul nuclear încheia decenii de sancţiuni 
economice împotriva Iranului, în schimbul unor restricții cu privire la programul său nuclear, 
agreate împreună cu şase puteri majore ale lumii — Marea Britanie, China, Franţa, Germania, 
Rusia şi Statele Unite ale Americii — și Înaltul Reprezentant al Uniunii Europene pentru Afaceri 
Externe şi Politica De Securitate. 

În contextul noilor acţiuni iraniene, relaţiile americano-iraniene au devenit tensionate și 
neclare, fapt ce a crescut îngrijorarea în comunitatea internaţională“ cu privire la izbucnirea unui 


război între cele două state. 


58 x Spotlight on Iran* (February 12-26, 2017), The Meir Amit Intelligence and Terrorism Information Center, 
URL: http://www.terrorism-info.org.il/en/article/21161, accesat la 28.03.2017. 

5 Ibidem, pp. 3-7. 

6° Pe fondul nemulțumirii Iranului referitoare la îmbunătăţirea relaţiilor Rusiei cu Arabia Saudită si alte tari arabe. 
Ibidem, p. 1. 

6! Turcia acuză Iranul de subversiuni şiite. Ibidem, p. 1. 

62 La 15 februarie 2017, partidul national de consens al Irakului a acuzat Iranul de încălcarea suveranităţii apelor 
teritoriale irakiene. A se vedea detalii la: ***, Spotlight on Iran* (February 12-26, 2017), op. cit., p. 6. 

& Debalina Ghoshal, „Iranian Missile Tests on the Rise”, Foreign Policy Research Institute, 27 martie 2017, URL: 
http://www. fpri.org/2017/03/iranian-missile-tests-rise/, accesat la 28.03.2017. 

64 see Hundreds of thousands rally in Iran against Trump, chant 'Death to America': TV”, Agenţia de presă 
Reuters, 10.02.2017, URL: _ http://www.reuters.com/article/us-usa-trump-iran-anniversary-idUSKBN 1 5POQV, 
acccesat la 12.02.2017. 

6 Joint Comprehensive Plan of Action Vienna, Iranian Nuclear Deal, 14 July 2015, URL: 
https://assets.documentcloud.org/documents/2165399/full-text-of-the-iran-nuclear-deal.pdf, accesat la 22.03.2017. 

6 Karim Sadjadpour, „How America Could Stumble Into War With Iran”, in The Atlantic, 09.02.2017, URL: 
https://www.theatlantic.com/international/archive/20 1 7/02/iran-trump-nuclear-deal/5 15979/ 

CAPITOLUL 4. 
COREEA DE NORD 


Cresterea amenintarii nucleare 


Dr. Mihai V. ZODIAN 


Regimul de la Phenian a reluat strategia conflictuală cu Vestul, printr-o serie de 
demersuri, cum ar fi lansarea mai multor rachete sau prin declaraţii controversate. Statul 
comunist încălcase prevederile Tratatului de Neproliferare Nucleară şi apoi denuntase 
documentul, iar o serie de rezoluţii ale Consiliului de Securitate al ONU îi interziceau producția 
de vectori nucleari. Se poate să ne confruntăm cu cea mai serioasă escaladare din 1994, când 
Statele Unite ale Americii au trimis portavioane în regiune şi au obţinut un acord, care s-a 
dovedit a fi doar temporar. 

După o creştere a tensiunilor anul trecut, Coreea de Nord a adoptat o atitudine mai 
reținută, însă o nouă criză era previzibilă, cu toate soluţiile încercate de „comunitatea 
internațională”, de la negocieri până la sancţiuni, ce s-au dovedit a fi nu foarte eficiente. Noua 
serie a fost deschisă cu lansarea unei rachete pe 12 februarie, în condiţiile în care administraţia 
Trump abia se instala“. Presa occidentală a sugerat posibilitatea unei conexiuni între cele două 
evenimente, chiar dacă motivațiile Phenianului nu sunt foarte clare’. 

Peste câteva săptămâni, alte patru rachete au fost testate (6 martie), în paralel cu un 
exercițiu militar american si sud-coreean, potrivit BBC, intensificând disputele legate de 
problematica arsenalului nuclear şi pe cea a viitorului regimului de la Phenian“?. Au urmat deja 
clasicele condamnări externe, însă nu este clar dacă se conturează o concepţie comună la nivel 
internațional sau nu. Principalii actori ai acestei crize, pe lângă statul comunist, sunt Statele 
Unite ale Americii, Coreea de Sud, Japonia, China, dar şi Federaţia Rusă, plus câteva organizaţii 


internationale şi nu este surprinzătoare persistenta unor abordări diferite. 


67 **%* North Korea shoots missile 500 km in ‘show of force’ to Trump, says South”, în The Guardian, 12 februarie 
2017, URL: https://www.theguardian.com/world/2017/feb/12/north-korea-shoots-missile-500km-in-show-of-force- 
to-trump-says-south, accesat la 12 martie 2017. 

68 Jbidem. 

69 *** North Korea: Four ballistic missiles fired into sea”, in BBC News, 6 martie 2017, URL: 
http://www.bbc.com/news/world-asia-39 175704, accesat la 12 martie 2017. 

Un alt test efectuat la sfârşitul lui martie se pare ca ar fi eşuat şi era legat de dezvoltarea 
unei rachete intercontinentale, gest privit ca o sfidare la adresa Statelor Unite ale Americii, dar 
care in sine reprezintă doar o haltă într-un traseu destul de lung si costisitor’. Administraţia 
americană a condamnat toate aceste acțiuni $i a purtat discuţii cu actorii implicaţi, inclusiv cu 
reprezentanţii Chinei”!. Beijingul a suspendat importurile de cărbune din Coreea de Nord în acest 
context, însă, în mod tradițional, s-a pronunţat pentru o rezolvare diplomatică a problemei 


arsenalului nuclear nord-coreean”. 


70 xx North Korea missile launch fails”, în BBC News, 22 martie 2017, URL: http://www.bbc.com/news/world- 
asia-39300275, accesat la 23 martie 2017. 

7! Steven Jiang, Katie Hunt, „China's Xi, Tillerson urge cooperation as North Korea tests rocket engine”, în CNN, 
20 martie 2017, URL: http://edition.cnn.com/2017/03/19/politics/china-rex-tillerson-xi-jinping/index.html, accesat 
la 23 martie 2017. 

72 Chuin-Wei Yap, „China bans North Korean coal imports for the rest of the year”, în The Wall Street Journal, 19 
februarie 2017, URL: http://www.marketwatch.com/story/china-bans-north-korean-coal-imports-for-rest-of-the- 
year-2017-02-19, accesat la 3 martie 2017. 

